### Resumé

Forslag fra Keld Hermansen, (O), vedr. postnummer for [adresse] - ønske om ændring fra 7000 Fredericia til [adresse].

### Sagsfremstilling

Ifølge §5 i forretningsordenen fra Teknisk Udvalg kan ethvert medlem senest 8 dage forud for et ordinært møde indgive en skriftlig anmodning om behandling af en sag.

Henvendelsen af 6. oktober 2025 fra Keld Hermansen, (O), lyder således:

"Smidstrup har siden kommunalreformen i 2007 været en del af Vejle Kommune, men området er fortsat registreret med postnummer 7000 Fredericia. Det skaber udfordringer for både borgere og erhverv.

Postnummeret medfører lavere boligvurderinger, dårligere lånebetingelser og dermed en økonomisk ulempe i forhold til sammenlignelige ejendomme i Vejle Kommune. Der findes eksempler på boliger, hvor værdien falder markant alene på grund af postnummeret.

Samtidig giver tilknytningen til Fredericia en uklar identitet for lokalsamfundet. Børnene går i skole i Vejle Kommune, foreningerne hører hjemme her, og familierne deltager i kommunens liv, men adressen viser stadig Fredericia.

**Begrundelse:**

Det er vigtigt at styrke bosætning, erhverv og sammenhæng i hele kommunen. Et postnummer kan virke som en teknisk detalje, men det har betydning for både økonomi og lokal identitet.

Der findes eksempler på lignende ændringer. I [adresse] ved Esbjerg har Trafikstyrelsen godkendt et nyt postnummer, så området nu følger den kommune, det hører til. Det bør også være muligt i Vejle Kommune.

Derfor bør vi i Vejle Kommune tage initiativ til at få postnumrene til at stemme med kommunegrænserne.

**Forslag til beslutning:**

1. At Teknisk Udvalg beder forvaltningen undersøge mulighederne for, at Smidstrup-området fremover får postnummer 7100 Vejle i stedet for 7000 Fredericia
2. At forvaltningen kontakter Smidstrup lokalråd og Trafikstyrelsen for at afklare krav, proces og eventuelle konsekvenser ved en ændring
3. At sagen efter undersøgelsen fremlægges for Teknisk Udvalg og Økonomiudvalget med henblik på videre behandling og fremsendelse til Trafikstyrelsen med kommunens anbefaling.

**Dansk Folkepartis bemærkninger:**

Dansk Folkeparti mener, at postnummeret skal afspejle virkeligheden. Sarah Bach er en del af Vejle Kommune, og det skal også kunne ses på adressen. Det handler om identitet, retfærdighed og om at styrke de mindre lokalsamfund i hele kommunen".

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** udvalget behandler forslaget.

### Beslutning

Udsat.

Keld Hermansen var fraværende.